Jozef Napoleon Janda

**Jozef Napoleon Janda** (* 18. jún 1869, Necpaly† 30. máj 1945, Trnava) bol slovenský náboženský spisovateľ, rímskokatolícky kňaz a redaktor.

## Život
Narodil sa v rodine roľníka Jozefa Jandu a Márie, rod. Štinátovej. Ľudovú školu vychodil v Necpaloch, na gymnáziu študoval v Trenčíne, teológiu študoval v seminári v Ostrihome a na univerzite vo Viedni. Za kňaza bol vysvätený 27. júna 1892, zakrátko získal doktorát z teológie.

V rokoch 18921895 bol kaplánom vo Vrbovom, 18951896 kaplánom v Urmíne (dnes Mojmírovce), 18961900 kaplánom v Budapešti-Józsefvárosi, 19001907 farárom v Čermanoch, 19071923 farárom v Preseľanoch a 19231929 vo Vrábľoch. Od roku 1927 pôsobil ako kanonik v Trnave, od 1929 bol rektorom seminára v Trnave a od 1932 generálnym vizitátorom, Msgr.

Bol redaktorom provládnej cirkevnej tlače blízkej Zičiho Ľudovej strany, kde presadzoval osvetové aktivity, uhorskú štátnu myšlienku, národnostnú toleranciu a propagoval kresťanský socializmus. Staval sa proti slovenskému národnoemancipačnému i proti revolučnému robotníckemu hnutiu. Od roku 1923 bol spolupracovníkom SĽS, z ktorej sa neskôr stala HSĽS.

Od roku 1896 hlavný spolupracovník a v rokoch 18981899 redaktorom časopisu Kresťan. Od 18971898 hlavný spolupracovník časopisu Naša nádej. Bol prispievateľom do periodík Naše noviny 19071908, Posol Božského srdca Ježišovho 19191923, Slov. kresťanský socialista 19211923, do ktorých prispieval náboženské články, kázne alebo teologické úvahy. Od roku 1932 prispieval do Kat. čítania zostavovaním katolíckych kalendárov ap. Od roku 1897 bol funkcionárom Spolku sv. Vojtecha.

Bol autorom okolo 60 náboženských a osvetových príučiek, teologických prác a prekladov.

## Dielo

* *Nábožné povzdychy ku sv. Jozefovi*, 1909
* *Sv. Izidor čo príklad sedliakov*, 1909?
* *Dobrý vojak*, 1913
* *Rukoväť korheľa*, 1915
* *Mučenica čistoty*, 1916, 1923
* *Sviatostný Spasiteľ*, 1917?
* *Sv. Izidor*, 1918?
* *Veniec modlitieb*, 1918?
* *Sviatosť birmovania*, 1921, 1923
* *Veľké duchovné Jaderko ; v nej sa nachádzajúce mocné a nábožné modlitby pre katolícke kresťanské duše*, 1922
* *Smiechoty*, 1923?, 1938
* *Misijné modlitby a kázne*, 1924
* *Ku sv. Alojzovi pobožnosť šesťnedeľná*, 1926
* *Sväté perly*, 1928
* *Poučné príklady a podobenstvá*, 1929
* *Dobrá spoveď a hodné prijímanie*, 1930
* *Cudzí hriech a či pohoršenie*, 1930?
* *Mladá matka*, 1930?
* *Nebo a peklo na zemi*, 1930?
* *Svätý Alojz*, 1930?
* *Veľkopôstne úvahy na veľkopôstne nedele katolíckym rodinám*, 1930
* *Najznamenitejší pokrm*, 1932
* *Spásonosný kúpeľ duše*, 1932
* *Zlatý prameň veľkej sily*, 1932, 1934, 1935, 1937, 1940
* *Či a ako kázať?*, 1936
* *Manželský raj blažený kraj*, 1936, 1937
* *Podivné žriedlo veľkej sily*, 1937
* *Sv. Notburga*, 1938?
* *Dve duševné krútňavy. Pokušenie a príležitosť ku hriechu*, 1939
* *Nebeská rosa*, 1939
* *Ľubovzácna šuhajka*, 1941
* *Cieľ a koniec života*, 1943
* *Úvahy pre apoštolské duše o sv. ruženci*, 1945

## Referencie


## Externé odkazy
* diela Jozefa Napoleona Jandu na portáli DIKDA

Kategória:Osobnosti z Necpál
Kategória:Slovenskí náboženskí spisovatelia
Kategória:Slovenskí rímskokatolícki kňazi
Kategória:Slovenskí redaktori periodík
Kategória:Kanonici